[{"text_idx": "#000000", "text": "HomeKeleierKaraez : sevel a-enep ar gwask ha gwarezin\u0303 ar frankiz da gelaouin\u0303"}, {"text_idx": "#000001", "text": "Karaez : sevel a-enep ar gwask ha gwarezin\u0303 ar frankiz da gelaouin\u0303"}, {"text_idx": "#000002", "text": "\u201cAman\u0303 emaomp hag o skoazell a reomp\u201d. Roet oa bet lan\u0303s d\u2019ar vodadeg souten gant geriou\u0300 ar gazetennerez Julie Lalloue\u0308t-Geffroy e anv kevredigezh mediaou\u0300 Breizh. Dirak al leurenn staliet war blasenn ti-ke\u0302r Karaez e oa bodet ouzhpenn 600 den, deuet da harpan\u0303 skipailh kazetennin\u0303 ar Poc\u2019he\u0302r ha kazetennerez Fran\u0303s 3, gourdrouzet d\u2019ar marv ha gwallgaset gant an tu-dehou\u0300 pellan\u0303."}, {"text_idx": "#000004", "text": "A-unan, a-gevret, e oa bed ar mediaou\u0300 e Karaez evit lavar fraezh e souten d\u2019ar geneiled ha keneilezed a zo dindan gwask an tu-dehou\u0300 pellan\u0303. Skrivet e oa bet splann, ar sizhun-man\u0303 dija, gant Ricardo Guttie\u0301rez, sekretour ar FEJ (Kevre European ar Gazetennerien) penaos e oa poent d\u2019an tagadennou\u0300 paouez : \u201cGoulenn a reomp ur respont prim deus perzh ar pennadurezhiou\u0300 evit gwarezin\u0303 surentez ar gazetennerien\u201d a embann gron\u0303s ar FEJ."}, {"text_idx": "#000007", "text": "Ouzhpenn kazetennerien.ezed a oa deuet da ziskouez o harp. Gwelet e oa bet tud Karaez, kuzulierien.ezed tiez-ke\u0302r an trowardroiou\u0300, kuzulierien.ezed rannvro, ur senedour... ha kanerien kan-ha-diskan ! Gant ar sonenn Gavotenn an degemer, lusket gant Klaod an Intan\u0303v ha Louis Jacques Suignard e oa bet klozet ar bodad souten."}]